
Laste arvu suurendamine 

Narva Lasteaia Cipollino rühmades
1. Asjaolud ja menetluse käik
Narva Lasteaed Cipollino on munitsipaalomandis olev lasteasutus 4 sõime- ja 8 lasteaiarühmaga. Kooskõlas koolieelse lasteasutuse seaduse § 7 lõike 1 punktidega 1 ja 2 on lasteasutuse sõimerühmas registreeritud laste arv kuni 14 last, lasteaiarühmas – kuni 20 last.
Narva Linnavalitsuse Kultuuriosakonda laekus 09.12.2013. a Narva Lasteaia Cipollino direktori taotlus nr 1.11-11  palvega lubada laste arvu suurendamist kuni 16 lapseni lasteasutuse sõimerühmades „Vinnipuhh“ ja „Laevuke“ ning kuni 22 lapseni lasteaiarühmades „Kelluke“ ja „Väike hobune“. Laste arvu suurendamiseks lasteasutuse rühmades on vastav ettepanek tehtud lasteasutuse hoolekogu poolt. Rühmades lastearvu suurendamisel tagatakse lapse arenguks vajalike tingimuste olemasolu.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra.
3. Otsus
3.1 Suurendada laste arvu Narva Lasteaia Cipollino sõimerühmades „Vinnipuhh“ ja „Laevuke“ kuni 16 lapseni.
3.2 Suurendada laste arvu Narva Lasteaia Cipollino lasteaiarühmades „Kelluke“ ja „Väike hobune“ kuni 22 lapseni.
4. Rakendussätted
4.1 Tunnistatakse kehtetuks Narva Linnavalitsuse 18.10.2006. a korraldus nr 1274-k „Laste arvu suurendamine koolieelse lasteasutuse Cipollino lasteaiarühmades ja vanemas sõimerühmas“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.3 Korraldus jõustub seadusega  sätestatud korras.

